**SUSITARIMAS Nr. 2 DĖL PAPILDOMŲ IR (AR) NEATLIEKAMŲ DARBŲ**

**PRIE SUTARTIES NR. S-1175**

2025-01-10

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**UAB „YIT Lietuva“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-10-17 Šalys sudarė pirkimo sutartį Nr. S-1175 (toliau – **Sutartis**), projekte „Krašto kelio Nr. 141 Kaunas – Jurbarkas – Šilutė – Klaipėda ruožas nuo 191,684 km iki 195,40 km kapitalinis remontas“;
2. Sutarties pagrindu Rangovas UAB „YIT Lietuva“ įsipareigojo pagal Užsakovo pateiktą techninį darbo projektą atlikti paruošiamuosius rangos darbus, atlikti numatytus statybos darbus, perduoti Užsakovui išpildomąją dokumentaciją bei parengti deklaraciją apie statybos užbaigimą (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu buvo nustatytos faktinės aplinkybės: Objekto apžiūra Nr.2 -1. Nužymėjus suprojektuotą kelio nuovažą Pk1939+98 d.p., paaiškėjo, kad esamos ir projektuojamos nuovažos padėtis neatitinka apie 1 m. Ties įvažiavimu sklypo savininkas yra įsirengęs kiemo vartus, todėl pagal Projektą įrengus nuovažą, įvažiavimas, vartų atžvilgiu, nesigautų per vidurį bei nebūtų patogus. Objekto apžiūra Nr.3 – 2. Vykdant darbus paaiškėjo, kad ties tiltu per Tenenį prisijungimo vietose Pk1920+54 ir Pk1921+07 esamos dangos altitudės nesutampa su Projekte nurodytomis. Esama danga prisijungimo vietose yra aukščiau 3-7 cm. Įrengus kelią pagal Projekte nurodytas altitudes, nebus sklandaus sujungimo su esama danga. 3. Nužymėjus darbų ribas, buvo pastebėta, kad tarp remontuojamo ruožo pradžios Pk1916+84 ir anksčiau remontuoto ruožo pabaigos Pk1916+79, lieka apie 5 m sena kelio konstrukcija. Taip pat šioje vietoje reikalinga numatyti atitvarų, kurie trukdo kelio remonto darbams, demontavimą ir atstatymą, bei esamų griovių išvalymą už darbų ribos, kad išbėgtų vanduo iš projektuojamų dešinės pusės griovių. Pagal Projektą atlikus darbus, liktų neremontuotas 5 m ruožas su sena kelio konstrukcija. 4. Nužymėjus suprojektuotą kelio nuovažą Pk1946+98 d.p., paaiškėjo, kad esamos ir projektuojamos nuovažos padėtis neatitinka apie 1 m, be to jos įrengimui trukdo šalia augantis medis. Projektuojamai nuovažai Pk1946+98 d.p. trukdo esamas saugotinas medis, dėl ko atsirado poreikis **(i)** atlikti papildomus darbus, kurių kaina sudaro **27 660,59** **Eur be PVM** bei poreikis neatliekamiems darbams, kurių vertė sudaro **18 592,93 Eur be PVM** (papildomi ir neatliekami darbai detalizuoti Darbų pakeitimo akte Nr. 2, **Priede Nr. 10.1**),
4. Vadovaudamosi Sutarties XII skyriumi „Papildomi darbai ir neatliekami darbai. Sutarties keitimo tvarka“, Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties nuostatomis bei Lietuvos Respublikos viešųjų pirkimų įstatymo 89 str. 2 d., sudaro šį susitarimą dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 33469,31 Eur (trisdešimt trys tūkstančiai keturi šimtai šešiasdešimt devyni eurai 31 ct).
   2. papildomų darbų kaina be PVM yra 27660,59 Eur (dvidešimt septyni tūkstančiai šeši šimtai šešiasdešimt eurų 59 ct).
   3. 21 proc. PVM yra 5808,72 Eur (penki tūkstančiai aštuoni šimtai aštuoni eurai 72 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 22497,45 Eur (dvidešimt du tūkstančiai keturi šimtai devyniasdešimt septyni eurai 45 ct).
   2. neatliekamų darbų kaina be PVM yra 18592,93 Eur (aštuoniolika tūkstančių penki šimtai devyniasdešimt du eurai 93 ct).
   3. 21 proc. PVM yra 3904,52 Eur (trys tūkstančiai devyni šimtai keturi eurai 52 ct).
3. Dėl aukščiau šiame Susitarime nurodytų sąlygų Sutarties kaina padidėja toliau nurodyta suma: **10 971,86 Eur** (su PVM). Galutinė Sutarties kaina yra: **4.705.614,88 Eur** (su PVM).
4. Šalys susitaria, kad dėl papildomų darbų nėra suteikiamas papildomas darbų atlikimo terminas.
5. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
6. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
7. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
8. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
9. Susitarimas yra neatskiriama ir sudėtinė Sutarties dalis.
10. Susitarimo priedai:

10.1. Priedas Nr. 1 - Darbų pakeitimo aktas Nr. 2

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **UAB „YIT Lietuva“**  Karaliaus Mindaugo per. 35 LT-44307 Kaunas  Įmonės kodas 133556411  PVM kodas LT335564113  El. p. info@yit.lt  A.s. Nr. LT682150051000084994  OP CORPORATE BANK PLC Lietuvos filialas  Dokumentą pasirašantis įgaliotas bendrovės darbuotojas |